এদিকে নির্ধারিত সময়ের মধ্যে শর্ত অনুযায়ী ব্যাংকগুলোর বিনিয়োগ ২৫ শতাংশের নামিয়ে আনতে না পারায় গত বছরের ২০ ডিসেম্বর ব্যাংকগুলোর লোকসান সমন্বয় করতে নীতিমালা শিথিল করে বাংলাদেশ ব্যাংক। ওইসময় ১০টি ব্যাংকের প্রায় ৬ হাজার কোটি টাকার অতিরিক্ত বিনিয়োগ ছিল। শিথিল করে বলা হয়, বাজারে সহযোগী প্রতিষ্ঠানে ব্যাংকগুলো যে মূলধন জোগান দিয়েছিল, তা আর পুঁজিবাজারে বিনিয়োগ হিসেবে গণ্য করা হবে না। এ নীতিমালা গত ১ জানুয়ারি থেকে কার্যকর হয়েছে।